บาทเปิด 35.07 อ่อนค่าตามภูมิภาค
เงินบาทเปิดตลาด 35.07 บาทต่อดอลล่าร์ อ่อนค่าตามภูมิภาค จากแรงซื้อดอลล์หลังตลาดเชื่อเฟดขึ้นดอกเบี้ยมี.ค.นี้
7 มี.ค. 2560

เงินบาทเปิดตลาด 35.07 บาทต่อดอลล่าร์ อ่อนค่าตามภูมิภาค จากแรงซื้อดอลล์หลังตลาดเชื่อเฟดขึ้นดอกเบี้ยมี.ค.นี้นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 35.07 บาท/ดอลลาร์ อ่อนค่า จากปิดตลาดเย็นวานนี้ที่ระดับ 35.03 บาท/ดอลลาร์ หลังมีแรงซื้อดอลลาร์กลับเข้ามาในตลาดเนื่องจากนักลงทุนมั่นใจเรื่องเฟดจะปรับขึ้นอัตราดอกเบี้ยในการประชุมที่จะมีขึ้นช่วงกลางเดือน มี.ค.นี้"บาทปรับตัวอ่อนค่าวิ่งไล่ตามค่าเงินภูมิภาค หลังมีแรงซื้อดอลลาร์เข้ามาเพราะนักลงทุนมั่นใจเรื่องเฟดจะปรับขึ้นอัตราดอกเบี้ย ประกอบกับแนวโน้มผู้สมัครรับเลือกตั้งเป็นประธานาธิบดีฝรั่งเศสที่ต่อต้านยูโรโซนมีแนวโน้มจะชนะการเลือกตั้ง จึงเป็นปัจจัยหนุนให้ดอลลาร์แข็งค่า" นักบริหารเงิน ระบุนักบริหารเงิน คาดวันนี้เงินบาทจะเคลื่อนไหวอยู่ในกรอบ 35.00-35.10 บาท/ดอลลาร์